text: Flere snuppet med ulovligt fyrværkeri
  29 december 2012 kl. 17.46
  Syd- og Sønderjyllands Politi kontrollerede sammen med toldere fra SKAT lørdag grænseovergangene ved Kruså og Padborg for ulovligt fyrværkeri.
  - Lørdagens kontroller resulterer i 14 sager og et bødekrav på 8.000 kroner, forklarer vicepolitikommissær Tim Wulff til TV SYD.
  Fyrværkerisalget åbnede fredag i Tyskland, en dag tidligere end normalt.
  Men selv om fyrværkeriet er tilladt i Tyskland, er der ikke så meget at 
  diskutere: Tysk fyrværkeri - stort som småt - er forbudt indføre i Danmark.
  Politiet fortsætter kontrollerne søndag og nytårsaftensdag - primært ved Kruså og Padborg, men også med patruljer omkring de mindre grænseovergange.
  